|  |
| --- |
| GRB REPUBLIKA HRVATSKA OSJEČKO-BARANJSKA ŽUPANIJA |

|  |  |
| --- | --- |
|  | **OPĆINA ERNESTINOVO** **Općinska načelnica** |

KLASA: 112-03/21-02/2

URBROJ: 2158/04-02-21-1

Ernestinovo, 19. ožujka 2021.

Na temelju Odluke Ministarstva rada, mirovinskog sustava, obitelji i socijalne politike o financiranju KLASA: 910-01/21-06/8, URBROJ: 524-07-02-01-01/1-21-2 od 28. siječnja 2021. godine, Ugovora o dodjeli bespovratnih sredstava za projekte koji se financiranju iz Europskog socijalnog fonda iz Operativnog programa Učinkoviti ljudski potencijali 2014. -2020., broj poziva UP.02.1.1.13.0374, uz odgovarajuću primjenu odredaba Zakona o radu (NN 93/14, 127/17, 98/19), načelnica Općine Ernestinovo raspisuje

***Oglas za prijam u radni odnos na određeno vrijeme za potrebe provedbe aktivnosti u sklopu projekta „******OSNAŽIVANJE TEŠKO ZAPOŠLJIVIH ŽENA OPĆINE ERNESTINOVO – OSNAŽENE ERNESTINE -FAZA II"***

na radno mjesto:

**Radnica za pružanje potpore i podrške starijim osobama i osobama u nepovoljnom položaju**

**1. Mjesto rada: Na području općine Ernestinovo (Ernestinovo, Laslovo, Divoš)**

**2. Broj traženih radnika: 20 radnica**

**3. Vrsta zaposlenja: Predviđeno trajanje radnog odnosa je najduže 12 mjeseci**

**4. Radno vrijeme: Puno radno vrijeme**

**5. Predviđena plaća: u visini minimalne plaće, sukladno Uredbi o visini minimalne plaće Vlade Republike Hrvatske**

**6. Oglas vrijedi od: 22.3.2021. do 6.4.2021.**

**7. Radno iskustvo: Poželjno radno iskustvo na sličnim poslovima**

**8. Opis posla:**

- pomoć u dostavi namirnica,

- pomoć u pripremi obroka u kućanstvima korisnika,

- organiziranje prehrane,

- pomoć u održavanje čistoće stambenog prostora/domova i okućnica,

- pomoć pri oblačenju i svlačenju,

- briga o higijeni i osobnom izgledu,

- pomoć u socijalnoj integraciji,

- pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.),

- pružanje podrške korisnicima kroz razgovore i druženje te uključivanje u društvo,

- pratnja i pomoć u raznim društvenim aktivnostima,

**9. Uvjeti:**

- punoljetnost

- status nezaposlene osobe

- završeno najviše srednjoškolsko obrazovanje

Uz prijavu za posao (obrazac prijave dostupan na web stranici Općine Ernestinovo te u prostorijama Općine Ernestinovo), kandidatkinje su dužne priložiti:

- presliku važeće osobne iskaznice

- presliku isprave o najviše stečenom stupnju obrazovanja (svjedodžba ili jednakovrijedna isprava)

- dokaz o radnom stažu Hrvatskog zavoda za mirovinsko osiguranje (potvrda ili e-ispis – ne starije od datuma objave Oglasa)

- potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (ne starija od datuma objave Oglasa)

- vlastoručno ispunjenu i potpisanu Izjavu o pristanku na osposobljavanje (sastavni dio Prijave za posao)

- vlastoručno potpisana Privola kandidata o prihvaćanju javne objave podataka kandidata (sastavni dio Prijave za posao)

- vlastoručno potpisana izjava da ne postoje okolnosti koje onemogućavaju ili bitno ometaju izvršenje ugovora o radu (sastavni dio Prijave za posao).

**10. Broj korisnika i osposobljavanje**

Svaka zaposlena žena pružat će usluge potpore i podrške za najmanje šest (6) krajnjih korisnika.

Projektom će se omogućiti povećanje znanja i vještina kroz dodatno obrazovanje/osposobljavanje, kako bi po završetku projekta kandidatkinje bile konkurentnije na tržištu rada.

Napomena:

Zaposlena kandidatkinja će obavezno pohađati i završiti program osposobljavanja.

**11. Pravo prednosti**

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19), uz prijavu na oglas u kojoj se dužan pozvati na pravo prednosti te ima prednost u odnosu na ostale kandidate samo pod jednakim uvjetima, dužan/a je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13),, uz prijavu na oglas u kojoj se dužan pozvati na pravo prednosti te ima prednost u odnosu na ostale kandidate samo pod jednakim uvjetima, dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14 i 39/18), uz prijavu na oglas u kojoj se dužan pozvati na pravo prednosti te ima prednost u odnosu na ostale kandidate samo pod jednakim uvjetima, dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

**12. Testiranje**

Za kandidate prijavljene na oglas koji ispunjavaju formalne uvjete, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi testiranju i/ili intervjuu, smatrat će se daje povukao prijavu na oglas.

Na web stranici Općine Ernestinovo objavit će način i vrijeme obavljanja prethodne provjere znanja i sposobnosti kandidata, područja provjere te pravni i drugi izvori za pripremanje kandidata za tu provjeru. Na toj istoj web stranici, objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

**13. Dostava prijave**

Prijave s dokazima o ispunjenju traženih uvjeta potrebno je dostaviti, putem pošte ili osobno, u roku 15 dana od dana objave u zatvorenoj koverti na adresu:

**OPĆINA ERNESTINOVO,**

**VLADIMIRA NAZORA 64,**

**31215 ERNESTINOVO**

**"Oglas za prijem u radni odnos „OSNAŽIVANJE TEŠKO ZAPOŠLJIVIH ŽENA OPĆINE ERNESTINOVO – OSNAŽENE ERNESTINE -FAZA II – ne otvaraj. "**

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz oglasa ne smatra se kandidatom prijavljenim na oglas.

Općinska načelnica

Marijana Junušić, univ.spec.oec.